รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่อความถูกต้องและครบถ้วนของข้อมูลในงบการเงินรวมและงบการเงินเฉพาะบริษัท
ของบริษัท ไทยฟิล์มอินดัสตรี่ จำกัด (มหาชน)
ซึ่งจัดทำขึ้นตามมาตรฐานการบัญชีที่รับรองทั่วไปในประเทศไทย
โดยได้มีการพิจารณาเลือกใช้นโยบายการบัญชีที่เหมาะสม และถือปฏิบัติอย่างสม่ำเสมอ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

ทั้งนี้คณะกรรมการได้แต่งตั้งคณะกรรมการตรวจสอบซึ่งประกอบด้วยกรรมการที่เป็นอิสระกำกับดูแลงบการเงินและประเมินระบบการควบคุมภายในให้มีประสิทธิผล
เพื่อให้มีความมั่นใจได้ว่ามีการบันทึกข้อมูลทางบัญชีถูกต้อง ครบถ้วนอย่างเพียงพอ ทันเวลา
และป้องกันไม่ให้เกิดการทุจริตหรือการดำเนินงานที่ผิดปกติ
โดยความเห็นของคณะกรรมการตรวจสอบปรากฏในรายงานของคณะกรรมการตรวจสอบซึ่งได้แสดงไว้ในรายงานประจำปีนี้แล้ว

คณะกรรมการบริษัทมีความเห็นว่าระบบการควบคุมภายในของบริษัท
สามารถสร้างความมั่นใจได้ว่างบการเงินรวมและงบการเงินเฉพาะบริษัท ของบริษัท
ไทยฟิล์มอินดัสตรี่ จำกัด (มหาชน) แสดงฐานะการเงิน ผลการดำเนินงาน และกระแสเงินสด
ได้ถูกต้องในสาระสำคัญแล้ว

นายเอกพล พงศ์สถาพร

กรรมการผู้จัดการ

นางแค๊ตลียา ไตรศักดิพล

ผู้ช่วยกรรมการผู้จัดการ

ฝ่ายบริหาร

รายงานของคณะกรรมการตรวจสอบ

ตามที่คณะกรรมการบริษัท ไทยฟิล์มอินดัสตรี่ จำกัด (มหาชน)
มีมติแต่งตั้งคณะกรรมการตรวจสอบซึ่งประกอบด้วยกรรมการบริษัทที่เป็นอิสระจากการบริหารงาน 3
คน คือนางกิ่งเทียน บางอ้อ เป็นประธานคณะกรรมการตรวจสอบ นายประดิษฐ ศวัสตนานนท์
และนายวัฒนชัย สุวคนธ์ เป็นกรรมการตรวจสอบ โดยมีหน้าที่และความรับผิดชอบที่สำคัญ
คือการสอบทานให้บริษัทฯ มีรายงานทางการเงินอย่างถูกต้องและเพียงพอ มีระบบการควบคุมภายใน
และการตรวจสอบรายการที่เหมาะสม และมีประสิทธิภาพดูแลให้บริษัทฯ
ปฏิบัติตามข้อกำหนดและกฎหมายที่เกี่ยวข้อง มีการเปิดเผยข้อมูลอย่างเพียงพอ
และพิจารณาคัดเลือกเสนอแต่งตั้งผู้สอบบัญชีและค่าตอบแทน

ในรอบปี 2552 คณะกรรมการตรวจสอบได้มีการประชุมรวม 7 ครั้ง มีสาระสำคัญสรุปได้ดังนี้

-   สอบทานงบการเงินรายไตรมาส และงบการเงินประจำปีสำหรับปี 2552
    เพื่อนำเสนอให้ที่ประชุมคณะกรรมการพิจารณาอนุมัติ
    โดยในการประชุมได้มีการหารือแลกเปลี่ยนความคิดเห็นกับฝ่ายบริหารและผู้สอบบัญชี
    ทั้งนี้เพื่อให้มั่นใจว่าการจัดทำงบการเงินและเปิดเผยข้อมูลของบริษัทฯ
    มีความถูกต้องครบถ้วนเป็นไปตามมาตรฐานบัญชี

-   พิจารณาสอบทานการเปิดเผยข้อมูลในกรณีเกิดรายการที่เกี่ยวโยงกัน
    หรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน
    เพื่อให้มั่นใจได้ว่าการอนุมัติรายการและการเปิดเผยข้อมูลเป็นไปตามข้อกำหนดหรือประกาศของตลาดหลักทรัพย์
    และสำนักงานคณะกรรมการกำกับหลักทรัพย์และตลาดหลักทรัพย์

-   ประเมินความเพียงพอ และความเหมาะสมของระบบการควบคุมภายใน
    โดยให้คำแนะนำในการปฏิบัติงานต่างๆ
    ของฝ่ายตรวจสอบภายในอย่างใกล้ชิดและได้สอบทานให้ความเห็นชอบแผนงานตรวจสอบภายในประจำปี
    2552
    รวมถึงให้คำแนะนำต่อฝ่ายจัดการในการบริหารความเสี่ยงเพื่อเพิ่มประสิทธิภาพในการดำเนินกิจการ

-   คณะกรรมการตรวจสอบได้เสนอต่อคณะกรรมการบริษัท
    ว่าเห็นสมควรเสนอต่อที่ประชุมผู้ถือหุ้นเพื่อให้แต่งตั้ง นาย เจษฎา หังสพฤกษ์
    ผู้สอบบัญชีรับอนุญาต เลขที่ 3759 ของบริษัท กรินทร์ ออดิท จำกัด เป็นผู้สอบบัญชีของบริษัท

จากการปฏิบัติหน้าที่ดังกล่าว
คณะกรรมการตรวจสอบไม่พบข้อบกพร่องของระบบการควบคุมภายในที่จะมีผลกระทบต่อการดำเนินงานของบริษัทฯ
อย่างมีสาระสำคัญ และเห็นว่าบริษัทฯ ได้ดำเนินงานภายใต้การกำกับดูแลกิจการที่ดี
และเป็นไปตามข้อกำหนดและกฎหมายที่เกี่ยวข้องกับการดำเนินธุรกิจ

นางกิ่งเทียน บางอ้อ

ประธานคณะกรรมการตรวจสอบ

บริษัท ไทยฟิล์มอินดัสตรี่ จำกัด (มหาชน)

วันที่ 24 กุมภาพันธ์ 2553

เรื่อง รายงานระบบการควบคุมภายในด้านบัญชี

เรียน คณะกรรมการ

บริษัท ไทยฟิล์มอินดัสตรี่ จำกัด (มหาชน)

ตามที่สำนักงานได้รับมอบหมายให้ตรวจสอบงบการเงินของบริษัท ไทยฟิล์มอินดัสตรี่ จำกัด (มหาชน)
(บริษัทฯ) สำหรับปีสิ้นสุด 31 ธันวาคม 2552 ตามมาตรฐานการสอบบัญชีที่รับรองทั่วไป
เพื่อแสดงความเห็นว่างบการเงินดังกล่าวแสดงฐานะการเงินและผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไปหรือไม่เพียงใดนั้น
สำนักงานได้ศึกษาและประเมินประสิทธิภาพระบบควบคุมภายในด้านบัญชี ตามที่เห็นว่าจำเป็น
เพื่อประโยชน์ในการกำหนดขอบเขตการปฏิบัติงานตรวจสอบให้รัดกุมและเหมาะสม

สำนักงานขอเรียนว่า สำนักงานไม่พบจุดอ่อนที่มีสาระสำคัญของระบบการควบคุมภายในด้านบัญชี
ซึ่งมีผลกระทบต่องบการเงินดังกล่าว อย่างไรก็ดีการตรวจสอบบัญชีมิได้ตรวจสอบทุกรายการ
หากแต่ได้ใช้วิธีทดสอบเท่านั้น
นอกจากนี้การศึกษาและประเมินประสิทธิภาพระบบการควบคุมภายในด้านบัญชี
มีวัตถุประสงค์ตามที่กล่าวในตอนต้น ดังนั้น
จึงไม่อาจชี้ให้เห็นจุดอ่อนที่อาจมีอยู่ในระบบการควบคุมภายในได้

สำนักงานขอขอบคุณฝ่ายบริหารและเจ้าหน้าที่ของบริษัทฯ
ที่ได้ให้ความร่วมมือและสนับสนุนการปฏิบัติงานของเจ้าหน้าที่ของสำนักงานเป็นอย่างดี

ขอแสดงความนับถือ

(นายเจษฎา หังสพฤกษ์)

ผู้สอบบัญชี

รายงานของคณะอนุกรรมการกำหนดค่าตอบแทน

ตามที่คณะกรรมการบริษัท ไทยฟิล์มอินดัสตรี่ จำกัด (มหาชน)
มีมติแต่งตั้งคณะอนุกรรมการกำหนดค่าตอบแทนเมื่อวันที่ 11 พฤษภาคม 2552
ประกอบด้วยกรรมการอิสระจำนวน 2 ท่าน และกรรมการที่เป็นผู้บริหารของบริษัทฯ อีก 1 ท่าน
โดยมีหน้าที่และความรับผิดชอบในการกำหนดนโยบายการจ่ายเงินโบนัสกรรมการและเบี้ยเลี้ยงกรรมการ

คณะอนุกรรมการกำหนดค่าตอบแทนได้มีการประชุมเมื่อวันที่ 5 มีนาคม 2553
เพื่อพิจารณาอนุมัติเบี้ยเลี้ยงกรรมการสำหรับปี 2553 เท่ากับปี 2552
มีมติเป็นเอกฉันท์เห็นชอบและให้นำเสนอที่ประชุมคณะกรรมการบริษัทพิจารณาอนุมัติเบี้ยเลี้ยงกรรมการดังกล่าว
โดยที่ประชุมคณะกรรมการบริษัทได้พิจารณาแล้วมีมติอนุมัติให้นำเสนอที่ประชุมสามัญผู้ถือหุ้นประจำปี
2553 เพื่อพิจารณาอนุมัติต่อไป

นายวัฒนชัย สุวคนธ์

ประธานคณะอนุกรรมการกำหนดค่าตอบแทน

ที่ สจก.000198 กรมพัฒนาธุรกิจการค้า กระทรวงพาณิชย์

หนังสือรับรอง

ขอรับรองว่าบริษัทนี้ ได้จดทะเบียน เป็นนิติบุคคลตามกฎหมายว่าด้วยบริษัทมหาชนจำกัด

เมื่อวันที่ 1 กุมภาพันธ์ 2537 ทะเบียนเลขที่ 0107537000386 (เดิมเลขที่ บมจ.285)

ปรากฏข้อความในรายการตามเอกสารทะเบียน ณ วันออกหนังสือ ดังนี้

1.  ชื่อบริษัท บริษัท ไทยฟิล์มอินดัสตรี่ จำกัด (มหาชน)

2.  กรรมการของบริษัทมี 8 คน ตามรายชื่อดังต่อไปนี้

  1. นายประยุทธ มหากิจศิริ 2. นางสุวิมล มหากิจศิริ

  3. นายเอกพล พงศ์สถาพร 4. นางกิ่งเทียน บางอ้อ

  5. นายประดิษฐ ศวัสตนานนท์ 6. นางแค๊ตลียา ไตรศักดิพล

  7. นายวัฒนชัย สุวคณธ์

3.  ชื่อและจำนวนกรรมการซึ่งมีอำนาจลงลายมือชื่อแทนบริษัทคือ นายประยุทธ มหากิจศิริ
    ประธานกรรมการและผู้อำนวยการใหญ่ หรือ นางสุวิมล มหากิจศิริ รองประธานกรรมการ
    คนใดคนหนึ่ง

ลงลายมือชื่อและประทับตราสำคัญของบริษัท หรือนายเอกพล พงศ์สถาพรและนางแค๊ตลียา
ไตรศักดิพล ลงลายมือชื่อร่วมกันและประทับตราสำคัญของบริษัทข้อจำกัดอำนาจของกรรมการ ไม่มี/

4.  ทุน ทุนจดทะเบียน 1,365,000,000.00 บาท/

(หนึ่งพันสามร้อยหกสิบห้าล้านบาทถ้วน)

ทุนชำระแล้วเป็นเงิน 1,365,000,000.00 บาท/

(หนึ่งพันสามร้อยหกสิบห้าล้านบาทถ้วน)

5.  สำนักงานแห่งใหญ่ ตั้งอยู่เลขที่ 73/3 หมู่ที่ 4 ถนนบางนา-ตราด กม.13 ตำบลบางโฉลง

อำเภอบางพลี จังหวัดสมุทรปราการ/

6.  วัตถุที่ประสงค์ของบริษัทมหาชน จำกัดมี 13 ข้อ
    ดังปรากฏในสำเนาเอกสารแนบท้ายหนังสือรับรองนี้

จำนวน 1 แผ่น
โดยมีลายมือชื่อนายทะเบียนซึ่งรับรองเอกสารและประทับตรากรมพัฒนาธุรกิจการค้าเป็นสำคัญ

ที่ สจก. 000198 กรมพัฒนาธุรกิจการค้า กระทรวงพาณิชย์

หนังสือรับรอง

ออกให้ ณ วันที่ 12 เดือนกุมภาพันธ์ พ.ศ. 2553

นางนิลาวรรณ กอบเกื้อชัยพงษ์

นายทะเบียน

รายการข้อควรทราบของนิติบุคคลมีดังนี้

ข้อควรทราบ

1.  บริษัทนี้เดิมชื่อ บริษัท ไทยฟิล์มอินดัสตรี่ จำกัด ทะเบียนเลขที่

0105526008818 ได้จดทะเบียนแปรสภาพเป็นบริษัทมหาชนจำกัด

เมื่อวันที่ 1 กุมภาพันธ์ 2537/

2.  นิติบุคคลนี้ได้ส่งงบการเงินปี 2551

3.  หนังสือนี้รับรองเฉพาะข้อความที่ห้าง/บริษัทได้นำมาจดทะเบียนไว้เพื่อผลทางกฎหมายเท่านั้น

ข้อเท็จจริงเป็นสิ่งที่ควรหาไว้พิจารณาฐานะ

4.  นายทะเบียนอาจเพิกถอนการจดทะเบียน ถ้าปรากฏว่าข้อความอันเป็นสาระสำคัญที่จดทะเบียน

ไม่ถูกต้อง หรือเป็นเท็จ

ที่ สจก. 000198 ออกให้ ณ วันที่ 12 เดือนกุมภาพันธ์ พ.ศ. 2553

นางนิลาวรรณ กอบเกื้อชัยพงษ์

นายทะเบียน

วัตถุประสงค์ของบริษัทมีจำนวน 13 ข้อดังนี้

(1) ประกอบกิจการค้ากระดาษทุกชนิด ฟิล์มทุกชนิด พลาสติกทุกชนิด
    หรือสิ่งอื่นซึ่งมีลักษณะคล้ายคลึงกัน

ทั้งที่อยู่ในสภาพวัตถุดิบ หรือสำเร็จรูป

(2) ประกอบกิจการค้าอาหารสด อาหารแห้ง อาหารสำเร็จรูป เครื่องกระป๋อง
    เครื่องปรุงรสอาหาร

เครื่องดื่ม สุรา เบียร์ บุหรี่ และเครื่องบริโภคอื่น

(3) ประกอบกิจการโรงงานผลิตกระดาษ ฟิล์ม และพลาสติก โรงงานผลิตอาหารสำเร็จรูป
    โรงงาน

ผลิตเครื่องดื่ม และโรงพิมพ์

(4) ประกอบกิจการสั่งเข้ามาจำหน่ายในประเทศ และส่งออกไปจำหน่ายยังต่างประเทศ
    ซึ่งสินค้าตาม

ที่กำหนด ไว้ในวัตถุประสงค์

(5) ประกอบธุรกิจบริการรับค้ำประกันหนี้สิน ความรับผิด และการปฎิบัติตามสัญญาของบุคคลอื่น รวม

ทั้งการรับบริการค้ำประกันบุคคลซึ่งเดินทางเข้ามาในประเทศ
หรือเดินทางออกไปต่างประเทศตามกฎหมายว่าด้วยคนเข้าเมือง กฎหมายว่าด้วยภาษีอากร
และกฎหมายอื่น

(6) ประกอบกิจการประมูลเพื่อขายสินค้า และรับจ้างทำของ ตามวัตถุประสงค์ทั้งหมดให้แก่บุคคล
    คณะบุคคล นิติบุคคล ส่วนราชการ และองค์การของรัฐ

(7) ซื้อ จัดหา รับ เช่า เช่าซื้อ ถือกรรมสิทธิ์ ครอบครอง ปรับปรุง ใช้
    และจัดการโดยประการอื่น

ซึ่งทรัพย์สินใดๆ ตลอดจนดอกผลของทรัพย์สินนั้น

(8) ขาย โอน จำนอง จำนำ แลกเปลี่ยน และจำหน่ายทรัพย์สินโดยประการอื่น

(9) เป็นนายหน้า ตัวแทน ตัวแทนค้าต่างในกิจการ และธุรกิจทุกประเภท เว้นแต่ในธุรกิจประกันภัย

การหาสมาชิกให้สมาคม และการค้าหลักทรัพย์

(10) กู้ยืมเงิน เบิกเงินเกินบัญชีจากธนาคาร นิติบุคคล หรือสถาบันการเงินอื่น และให้กู้ยืมเงิน
     หรือ

ให้เครดิตด้วยวิธีการอื่น โดยจะมีหลักประกัน หรือไม่ก็ตาม รวมทั้งการรับ ออก โอน
และสลักหลังตั๋วเงิน หรือตราสาร

ที่เปลี่ยนมือได้อย่างอื่น

(11) ทำการจัดตั้งสำนักงานสาขา หรือแต่งตั้งตัวแทน ทั้งภายในและภายนอกประเทศ

(12) เข้าเป็นหุ้นส่วนจำกัดความรับผิดชอบในห้างหุ้นส่วน เป็นผู้ถือหุ้นในบริษัทเอกชนและบริษัทอื่น

(13) ประกอบกิจการทำภาชนะบรรจุเครื่องมือ เครื่องใช้ จากไม้ เช่น ทำลังไม้ ชั้นวางของ
     ทำไม้

ครอบผลิตภัณฑ์